《游主山》
清代·陈于廷

飞檐矗汉势崒嵂，徙倚危栏望不穷。云度山腰来远翠，霞随日脚绘奇红。

风尘回出清虚上，天籁时闻碧落中。心境尽融空色界，恍疑身世见鸿濛。

作者简介：（1566—1635）明常州府宜兴人，字孟谔。万历二十三年进士。历知光山、唐山、秀水三县，征授御史。甫拜命，即论救给事中汪若霖，诋大学士朱赓甚力。又劾中官潘相谋督湖口税事，谓其虐民。泰昌时官吏部左侍郎，忤魏忠贤，与杨涟等同削职归。崇祯初起官，与首辅周延儒同乡，而无所附丽；与温体仁亦不合，遂以所援引不当帝意，削籍归，卒。有《定轩存稿》。